CELEX: 32010R0351
Language: hu
Date: 2010-04-23 00:00:00
Title: A Bizottság 351/2010/EU rendelete ( 2010. április 23. ) a migrációra és a nemzetközi védelemre vonatkozó közösségi statisztikákról szóló 862/2007/EK európai parlamenti és tanácsi rendeletnek a születési hely szerinti ország csoportjai, a korábbi szokásos tartózkodási hely szerinti ország csoportjai, a következő szokásos tartózkodási hely szerinti ország csoportjai és az állampolgárság csoportjai kategóriák fogalommeghatározásai tekintetében történő végrehajtásáról (EGT-vonatkozású szöveg)

24.4.2010   
            
            
               HU
            
            
               Az Európai Unió Hivatalos Lapja
            
            
               L 104/37
            
         A BIZOTTSÁG 351/2010/EU RENDELETE
   (2010. április 23.)
   a migrációra és a nemzetközi védelemre vonatkozó közösségi statisztikákról szóló 862/2007/EK európai parlamenti és tanácsi rendeletnek a születési hely szerinti ország csoportjai, a korábbi szokásos tartózkodási hely szerinti ország csoportjai, a következő szokásos tartózkodási hely szerinti ország csoportjai és az állampolgárság csoportjai kategóriák fogalommeghatározásai tekintetében történő végrehajtásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a migrációra és a nemzetközi védelemre vonatkozó közösségi statisztikákról, valamint a külföldi állampolgárságú munkavállalókra vonatkozó statisztikák összeállításáról szóló 311/76/EGK tanácsi rendelet hatályon kívül helyezéséről szóló, 2007. július 11-i 862/2007/EK európai parlamenti és tanácsi rendeletre (1) és különösen annak 10. cikke (2) bekezdésének b) pontjára,
   mivel:
   
               (1)
            
            
               A tagállamok különböző statisztikai és adminisztratív forrásaiból származó adatok összehasonlíthatóságának és megbízható, közösségi szintű áttekintésének biztosítása érdekében valamennyi tagállamban azonos módon kell meghatározni a születési hely szerinti ország csoportjai, a korábbi szokásos tartózkodási hely szerinti ország csoportjai, a következő szokásos tartózkodási hely szerinti ország csoportjai és az állampolgárság csoportjai kategóriák fogalmát. Emiatt a Bizottságnak meg kell határoznia a fenti kategóriákat a 862/2007/EK rendeletnek megfelelően.
            
         
               (2)
            
            
               Az e rendeletben előírt intézkedések összhangban vannak az európai statisztikai rendszer bizottságának véleményével,
            
         ELFOGADTA EZT A RENDELETET:
   1. cikk
   E rendelet a 862/2007/EK rendeletnek megfelelően meghatározza a születési hely szerinti ország csoportjai, a korábbi szokásos tartózkodási hely szerinti ország csoportjai, a következő szokásos tartózkodási hely szerinti ország csoportjai és az állampolgárság csoportjai kategóriákat.
   2. cikk
   A fent említett kategóriákra az alábbi fogalommeghatározásokat kell alkalmazni:
   a)   „a korábbi szokásos tartózkodási hely szerinti ország”: az az ország, melyben a személy általában tartózkodott a bevándorlást közvetlenül megelőzően, függetlenül a személy állampolgárságától vagy a születési helye szerinti országtól;
   b)   „a következő szokásos tartózkodási hely szerinti ország”: az az ország, melyben a személy általában tartózkodni fog a bevándorlást követően, függetlenül a személy állampolgárságától vagy a születési helye szerinti országtól;
   c)   „fejlettségi szint”: egy ország relatív fejlettségi foka olyan statisztikai mutatók alapján, mint a várható élettartam, az írástudás, az iskolai végzettség és az egy főre eső bruttó hazai termék (GDP);
   d)   „belföldi születésű”: az a személy, aki a jelenlegi szokásos tartózkodási helye szerinti országban született, függetlenül a személy állampolgárságától;
   e)   „külföldi születésű”: az a személy, aki a jelenlegi szokásos tartózkodási helye szerinti országon kívül született, függetlenül a személy állampolgárságától.
   3. cikk
   A melléklet tartalmazza a születési hely szerinti ország csoportjait, a korábbi szokásos tartózkodási hely szerinti ország csoportjait, a következő szokásos tartózkodási hely szerinti ország csoportjait és az állampolgárság csoportjait, melyeknek megfelelően a tagállamoknak adatokat kell továbbítaniuk a Bizottsághoz.
   4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 23-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 199., 2007.7.31., 23. o.
   
      MELLÉKLET
      Az országok és állampolgárságok csoportjai a következők:
      
                  —
               
               
                  alapcsoportok,
               
            
                  —
               
               
                  egyéb, Európai Unión (EU) kívüli országok és állampolgárságok további csoportjai.
               
            1.   ORSZÁGOK ALAPCSOPORTJAI
      1.1.   Állampolgárságok csoportjai
      
      Az „állampolgárságot” a 862/2007/EK rendelet 2. cikke (1) bekezdése d) pontjának megfelelően kell meghatározni.
      Azt a személyt, aki két vagy több állampolgársággal rendelkezik, csak egyetlen, állampolgárság szerinti országhoz kell hozzárendelni, melyet a következő rangsor alapján szükséges meghatározni:
      
                  1.
               
               
                  adatszolgáltató ország, vagy ha a személy nem az adatszolgáltató ország állampolgára:
               
            
                  2.
               
               
                  egy másik uniós tagállam, vagy ha a személy nem állampolgára egy másik uniós tagállamnak:
               
            
                  3.
               
               
                  egy másik, Európai Unión kívüli ország.
               
            Abban az esetben, ha a személy két vagy több uniós tagállam állampolgárságával rendelkezik, de ezek közül egyik sem az adatszolgáltató ország, a tagállamok meghatározzák, melyik legyen az állampolgárság szerinti ország.
      Abban az esetben, ha a személy két vagy több, EU-n kívüli ország állampolgárságával rendelkezik, a tagállamok meghatározzák, melyik legyen az állampolgárság szerinti ország.
      A 862/2007/EK rendelet 3. cikke (1) bekezdése a) pontja i. alpontjában, és c) pontja i. alpontjában meghatározott adatokat az állampolgárságok alábbi csoportjai szerinti bontásban kell megadni:
      
                  —
               
               
                  az adatszolgáltató ország szerinti állampolgárság (saját állampolgárok),
               
            
                  —
               
               
                  egy másik uniós tagállam szerinti állampolgárság (más uniós állampolgárok),
               
            
                  —
               
               
                  EU-n kívüli országok szerinti állampolgárság (nem uniós állampolgárok), ezen belül:
                  
                              —
                           
                           
                              EFTA-országok szerinti állampolgárság,
                           
                        
                              —
                           
                           
                              tagjelölt országok szerinti állampolgárság,
                           
                        
                              —
                           
                           
                              egyéb, EU-n kívüli országok szerinti állampolgárság,
                           
                        
            
                  —
               
               
                  ismeretlen állampolgárság.
               
            A 862/2007/EK rendelet 3. cikke (1) bekezdése b) pontja i. alpontjában meghatározott adatokat az állampolgárságok alábbi csoportjai szerinti bontásban kell megadni:
      
                  —
               
               
                  az adatszolgáltató ország szerinti állampolgárság (saját állampolgárok),
               
            
                  —
               
               
                  egy másik uniós tagállam szerinti állampolgárság (más uniós állampolgárok),
               
            
                  —
               
               
                  EU-n kívüli országok szerinti állampolgárság (nem uniós állampolgárok),
               
            
                  —
               
               
                  ismeretlen állampolgárság.
               
            1.2.   Születési hely szerinti ország csoportjai
      
      A „születési hely szerinti országot” a 862/2007/EK rendelet 2. cikke (1) bekezdése e) pontjának megfelelően kell meghatározni.
      A 862/2007/EK rendelet 3. cikke (1) bekezdése a) pontja ii. alpontjában és c) pontja ii. alpontjában meghatározott adatokat a születési hely szerinti ország alábbi csoportjai szerinti bontásban kell megadni:
      
                  —
               
               
                  adatszolgáltató ország (belföldi születésű),
               
            
                  —
               
               
                  más uniós tagállamok (uniós külföldi születésű),
               
            
                  —
               
               
                  EU-n kívüli országok (EU-n kívüli külföldi születésű), ezen belül:
                  
                              —
                           
                           
                              EFTA-országok,
                           
                        
                              —
                           
                           
                              tagjelölt országok,
                           
                        
                              —
                           
                           
                              egyéb, EU-n kívüli országok,
                           
                        
            
                  —
               
               
                  a születési hely szerinti ország ismeretlen.
               
            1.3.   A korábbi szokásos tartózkodási hely szerinti ország csoportjai
      
      A 862/2007/EK rendelet 3. cikke (1) bekezdése a) pontja iii. alpontjában meghatározott adatokat a korábbi szokásos tartózkodási hely szerinti ország alábbi csoportjai szerinti bontásban kell megadni:
      
                  —
               
               
                  egyéb uniós tagállamok,
               
            
                  —
               
               
                  EU-n kívüliek, ezen belül:
                  
                              —
                           
                           
                              EFTA-országok,
                           
                        
                              —
                           
                           
                              tagjelölt országok
                           
                        
                              —
                           
                           
                              egyéb, EU-n kívüli országok,
                           
                        
            
                  —
               
               
                  a korábbi szokásos tartózkodási hely szerinti ország ismeretlen.
               
            1.4.   A következő szokásos tartózkodási hely szerinti ország csoportjai
      
      A 862/2007/EK rendelet 3. cikke (1) bekezdése b) pontja iv. alpontjában meghatározott adatokat a következő szokásos tartózkodási hely szerinti ország alábbi csoportjai szerinti bontásban kell megadni:
      
                  —
               
               
                  egyéb uniós tagállamok,
               
            
                  —
               
               
                  EU-n kívüliek,
               
            
                  —
               
               
                  a következő szokásos tartózkodási hely szerinti ország ismeretlen.
               
            2.   EGYÉB, EU-N KÍVÜLI ORSZÁGOK ÉS ÁLLAMPOLGÁRSÁGOK TOVÁBBI CSOPORTJAI FEJLETTSÉGI SZINT SZERINTI BONTÁSBAN
      A 862/2007/EK rendelet 3. cikke (1) bekezdése a) pontja i., ii. és iii. alpontjában, valamint c) pontja i. és ii. alpontjában meghatározott adatok esetében az egyéb, EU-n kívüli országokra és állampolgárságokra vonatkozó adatokat a fejlettségi szint alábbi csoportjai szerinti bontásban kell megadni:
      
                  —
               
               
                  magasan fejlett országok,
               
            
                  —
               
               
                  közepesen fejlett országok,
               
            
                  —
               
               
                  legkevésbé fejlett országok.
               
            3.   ORSZÁGOK ÉS ÁLLAMPOLGÁRSÁGOK CSOPORTJAINAK LISTÁJA
      A születési hely szerinti ország, a korábbi szokásos tartózkodási hely szerinti ország és a következő szokásos tartózkodási hely szerinti ország a referenciaév január 1-jén érvényben lévő nemzetközi határok alapján meghatározott országokat jelenti.
      Az EU és az EFTA összetételét, illetve a tagjelölt országokat tekintve a referenciaév január 1-jén érvényes helyzet az irányadó.
      A Bizottság eljuttatja a tagállamokhoz az egyes alapcsoportokba felveendő országok és állampolgárságok listáit. Szükség esetén aktualizálni kell az alapcsoportok listáit.
      A Bizottság eljuttatja a tagállamokhoz az egyes, fejlettségi szint szerinti további csoportokba felveendő országok és állampolgárságok listáit. Szükség esetén aktualizálni kell a további csoportok listáit.